শিশুদের ডায়াপারের মধ্যে লুকিয়ে বন্যপ্রাণীর দেহাংশ পাচার করতে গিয়ে ধরা পড়ল আন্তর্জাতিক পাচারকারীরা। আলিপুরদুয়ারের ভারত-ভুটান সীমান্তের জয়গাঁর মঙ্গলবাড়ি থেকে হিমালয়ান ব্ল্যাক বিয়ার বা কালো ভল্লুকের পিত্ত উদ্ধার করল জলপাইগুড়ি বৈকুণ্ঠপুর বনবিভাগের স্পেশাল টাস্ক ফোর্স।

এই বিষয়ে অন্যান্য খবর

দাম প্রায় কোটি টাকা, পাচার হওয়ার আগেই জালে জোড়া তক্ষক


পাচারকারী সন্দেহে গ্রেফতার করা হয়েছে ভুটানের দুই নাগরিক টিটি নামগিয়াল এবং লোলো চুখাকে। এদের কাছ থেকে ৩০০ গ্রাম ওজনের তিনটি কালো ভল্লুকের পিত্ত উদ্ধার হয়েছে। এই পিত্তগুলি থাইল্যান্ডে প্রায় ১৪ কোটি ৫১ লক্ষ টাকায় কালোবাজারে বিক্রি করা হতো বলে জানা গিয়েছে।

পাচারকারী সন্দেহে ধৃত ২। নিজস্ব চিত্র
দেখুন ভিডিও
 

স্পেশাল টাস্ক ফোর্সের রেঞ্জার সঞ্জয় দত্ত জানিয়েছেন, এই পিত্ত মধুমেহ, হার্ট এবং মশা মারার ওষুধ তৈরির জন্য ব্যবহৃত হয় বলে অভিযুক্তদের জিজ্ঞেস করে জানতে পারা গিয়েছে।